kardosdrur/scandi-wiki huggingface dataset:
Peder Villadsen (biskop)

Peder Villadsen (8. marts 1610 i Viborg – 22. februar 1673), var en dansk biskop, søn af Villads Nielsen Brøns.

Villadsen spillede en betydelig rolle ved stændermødet 1660. Han, som dengang var sognepræst ved Sankt Mikkels Kirke i Slagelse, var biskop Svanes gode ven, og under mødet var han den gejstlige stands sekretær. Han arbejdede ivrigt for at stemme sine kaldsfæller gunstige for enevælden. Til løn blev han året efter biskop i Viborg. Villadsen var en dygtig mand med megen historisk interesse. Han var fader til historikeren Niels Pedersen Slange.

Eksterne henvisninger 

 Biografi i Dansk biografisk Lexikon

Biskopper over Viborg Stift
Personer fra Viborg
Danskere i 1600-tallet
Mesterholdenes Europa Cup i håndbold 1971-72 (mænd)

Mesterholdenes Europa Cup i håndbold 1971–72 var den 12. udgave af Mesterholdenes Europa Cup i håndbold for mænd. Turneringen havde deltagelse af 22 klubhold: 21 nationale mestre fra sæsonen forinden samt den forsvarende Europa Cup-vinder, og den blev afviklet som en cupturnering, hvor opgørene til og med semifinalerne blev afgjort over to kampe (ude og hjemme), mens finalen blev afgjort i én kamp på neutral bane.

Turneringen blev vundet af Partizan Bjelovar fra Jugoslavien, som i finalen i Dortmund besejrede de foregående to sæsoners vindere, VfL Gummersbach fra Vesttyskland, med 19-14. Det var første gang at Partizan Bjelovar vandt Mesterholdenes Europa Cup, men holdet havde tidligere været i finalen i sæsonen 1961-62.

Danmarks repræsentant i turneringen var Efterslægtens Boldklub fra København, som tabte i kvartfinalen til Tatran Presov med 27-42 efter to kampe.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Dortmund, Vesttyskland.

Kilder / eksterne henvisninger 
 World Handball Archive – Men Handball European Champions Cup 1972

1971-72 (mænd)
Håndbold i 1971
Håndbold i 1972
Vilhelm Wedell-Wedellsborg

Vilhelm Wedell-Wedellsborg er navnet på flere personer:

 Vilhelm Wedell-Wedellsborg (1827-1914) (1827-1914) – baron, kammerherre, amtmand (Vilhelm Ferdinand W.-W.)
 Vilhelm Wedell-Wedellsborg (officer) (1873-1946) – baron, kammerjunker, officer
 Vilhelm Wedell-Wedellsborg (1908-2000) (1908-2000) – baron og amtmand (Vilhelm Ferdinand W.-W.)
Bonnie Mürsch

Bonnie Reinhardt Mürsch (født 11. august 1941 i København) er en dansk advokat med møderet for Højesteret.
Mürsch er tidligere formand for Foreningen til Hovedstadens Forskønnelse 1987-1997 og Det Særlige Bygningssyn 1991-1994. Hun er en fremtrædende debattør og skribent i arkitekturdebatter, særligt mht. hovedstaden. I 2018 var Bonnie Mürsch medstifter af kulturarvsorganisationen Kultur & Arv.

Hun er datter af fabrikant Johnny Mürsch og hustru mannequin, agent Henny Reinhardt, blev student fra Bagsværd Kostskole og studerede med et Fulbright-legat på Occidental College i USA 1959. Hun blev cand.jur. fra Københavns Universitet, modtog British Council Scholarship for Young European Lawyers og har drevet egen advokatvirksomhed i Gothersgade i København siden 1981. 1992 modtog hun Eisenhower Fellowship, 1997 Unidanmark-Fondens Initiativpris, 1998 Absalon-Prisen, samme år Hovedstadens Æresforskønnelsesnål og Frederiksberg Sparekasses Fonds Hæderspris. Hun er Ridder af Dannebrog.

Bonnie Mürsch udgav i 2011 i samarbejde med Forlaget Rhodos og ZOO bogen "NOAHs ARK – en billedbog med rim og remser" fotograferet af Jens Frederiksen. Bogens mere en 1400 illustrationer viser mange af København og omegns imponerende dyreudsmykninger. Bogen har sin egen hjemmeside hvor bogens brugere bl.a. kan indsende nyfundne dyremotiver .

Kilder 

 Kraks Blå Bog 2007/08

Advokater fra Danmark
Danskere i 1900-tallet
Personer fra Frederiksberg
Debattører fra Danmark
Riddere af Dannebrog
Personer i Kraks Blå Bog
Faglitterære forfattere fra Danmark
Dansksprogede forfattere fra Danmark
Erhvervskvinder
Villads Nielsen Brøns

Villads Nielsen Brøns (født omkring 1560, død 1637) var en dansk lektor, far till biskop Peder Villadsen.
 
Villads Nielsen Brøns var født i Brøns i Tørning Len, hvor faderen, bonden Niels Villadsen, var "en ærlig og velagt Sandemand". Efter at sønnen havde nydt en omhyggelig undervisning i Ribe Skole, afgik han 1584 til universitetet; senere studerede han udenlands og tog magistergraden, vistnok i Wittenberg, hvor han 1592 udgav Nucleus locorum communium theologicorum.

Samme år blev han rektor ved Aalborg og 1593 ved Viborg Skole. Her blev, hans virksomhed navnlig mærkelig ved den ejendommelige straffelov (Jus virgarum), han udarbejdede for at tæmme skoleungdommens kådhed og forsømmelighed. 1602 blev han lektor ved domkirken, men vikarierede dog senere flere gange i rektorembedet, ligesom han i det hele omfattede lærergerningen med megen iver.

1617 forlenedes han med et kanonikat. Med den sagnagtige historie syslede han gerne, og man har endnu et par herhen hørende håndskrevne arbejder af ham. Efter en lang embedsvirksomhed døde han. I sit ægteskab med Margrethe, datter af biskop Peder Thøgersen i Viborg, havde han sønnen Peder Villadsen, der også endte som biskop sammesteds.

Kilder 

 

Skolefolk fra Danmark
Danskere i 1500-tallet
Danskere i 1600-tallet
Artikler fra 1. udgave af Dansk biografisk leksikon
Kaare Weismann

Kaare Weismann (født 19. juni 1944 i Jægersborg) er dr. med. og professor i dermato-venerologi ved Københavns Universitet.

Weismann er student fra Holte Gymnasium 1963, cand.med. fra Københavns Universitet 1971, dr.med. 1980 ("Zinc Deficiency and Effects of Zinc Therapy"). Han har haft ansættelser som overlæge ved Københavns Kommunehospital og Bispebjerg Hospital. Han oprettede i 2002 (sammen med overlæge, dr.med. Frederik Grønhøj) dermatologisk klinik ved Hørsholm Sygehus. Inden sin pensionering var han ansat ved Privathospitalet Hamlet.

Kaare Weismann er forfatter til en lang række videnskabelige artikler og bøger om dermatologi, venerologi og medicinsk historie, bl.a. Dermatologi- og Venerologi Lærebogen (1990). Han er medforfatter til Rook & Wilkinsons Textbook of Dermatology siden 1981. Blandt hans artikler kan nævnes nogle om Karen Blixens og Søren Kierkegaards sygdomme.

Weismann underviste ved speciallægeuddannelsen og -efteruddannelsen, specielt i dermoskopi og diagnosticering af malignt melanom. Han var formand for Dansk Dermatologisk Selskab 1994-96 og har været æresmedlem af foreningen siden 2010. Weismann blev pensioneret i 2011.

Han er gift med dermatolog Lena Secher.

Faglitterære forfattere fra Danmark
Ansatte ved Københavns Universitet
Læger fra Danmark
Dansksprogede forfattere fra Danmark
Jordbærtærte

Jordbærtærte er en dessert- eller kaffekage, lavet af en mørdejsbund eller mazarinbund overtrukket med chokolade, vaniljecreme, friske jordbær og slutteligt jordbærgelé (kan udelades).

Baggrund 
"Jordbær gror vildt i den danske natur, og derfor har jordbær altid været en stor del af den danske kogekunst. Jordbærtærten nævnes også i litteraturen allerede fra omkring 1600 tallet, hvor det var en kongelig spise. Den gang blev jordbærerne lagt på en bund af brød bagt med smør og drysset med lidt kanel. Valniljecremen, der fuldender den perfekte jordbærcreme, blev først opfundet langt senere".

Referencer

Eksterne henvisninger

Tærter
Desserter
Jordbær
Ofelia Plads

Ofelia Plads (2010 til 2013 kaldet Ofelia Beach) er en eventplads midt i Københavns Havn lige ved siden af Skuespilhuset på Kvæsthusbroen i København. 

Ofelia Plads er et samarbejde mellem Kulturministeriet ved Det Kongelige Teater og ejendoms- og servicevirksomheden Jeudan. De er gået sammen om Foreningen Ofelia Plads som har til formål, at fremme og understøtte bylivet på pladsen. Det sker gennem aktiviteter, drift og udvikling af pladsen.  

Under pladsen driver Jeudan Parkering et 3-etagers dybt p-anlæg.

Historie  
Kvæsthusbroen blev anlagt i årene 1848-1850 og fik sit navn efter det kvæsthus (sygehus), som lå på Sankt Annæ Plads 30.  

Blandt mange andre både, lagde Oslobåden til ved Kvæsthusbroen, men efter at terminalen ved årtusindeskiftet blev flyttet til Nordhavnen, og Bornholmstrafikken blev flyttet til Køge, henlå området ubenyttet. Skuespilhuset mfl. ønskede at tilføre yderligere liv til området, hvorfor Ofelia Beach blev etableret i 2010 med diverse aktiviteter, herunder opfyldning med sand med liggestole, beach volley, bar, koncerter med mere. Under VM i fodbold 2010 og EM i fodbold 2020 (afholdt i 2021) blev kampene vist på Ofelia Beach på en 54m2 storskærm. I juli 2010 blev der over fire dage under Copenhagen Opera Festival vist Nibelungens Ring af Richard Wagner på stormskærm, ligesom Zirkus Nemo har optrådt på området. 

Københavns Internationale Sandskulptur Festival 2012 afholdtes på stranden i sommeren 2012.

Fra 2013 - 2016 blev Ofelia Plads inkl. det underjordiske p-anlæg bygget. Sammen med renoveringen af Sankt Annæ Plads blev Ofelia Plads projekteret og finansieret af Realdania.

Kvæsthusbroen 
Kvæsthusbroen husede Ofelia Beach. Fra 2013 til 2015 blev Kvæsthusbroen udvidet, og der blev opført et underjordisk parkeringshus. I sommeren 2016 var den underjordiske parkeringsplads færdig, og Ofelia Plads stod klar til brug.

TV2 på Tour de France 
TV2 Tour de France har 2016 besøgt 10 byer i Danmark. Det startede med Aarhus, Øster Hurup, Harboøre, Juelsminde, Give, Åbenrå, Varde, Bogense, Marielyst og endte i København på Ofelia Plads.

Referencer

Eksterne henvisninger 
 Ofelia Plads' hjemmeside
 Ofelia Beach på Kvæsthusmolen
 Ofelia Beach er tilbage på betonmolen. 
 Sandslotte for viderekommende.
 Ofelia Beach program 2012. 
 Kvæsthusprojektet

Bygninger, konstruktioner og anlæg i Københavns Kommune
Frederiksstaden
Haikou

Haikou (kinesisk: 海口; pinyin: Hǎikǒu) er en by på præfekturniveau som er hovedstad i øprovinsen Hainan i det vestlige Kina. Befolkningen i præfekturet anslås (2005) til 1,71 mill. indbyggere, og det har et areal på 2.305 km².

Administrative distrikter 
 Longhua distrikt
 Xiuying distrikt
 Qiongshan distrikt
 Meilan distrikt

Historie 

Byens historie går tilbage til Han-dynastiets tid. Under Tang-dynastiet og Song-dynastiet var Haikou det vigtigste forbindelsesled mellom Hainan og fastlandet. 

I 1988 blev byen udnævnt til hovedstad for provinsen Hainan. Det har bidraget til byens udvikling fra en lille grænsehavn til en moderne storby.

Trafik 
Kinas rigsvej 223 løber gennem området. Den begynder i Haikou i nord og følger Hainans østkyst og ender syd på øen i byen Sanya.

Kinas rigsvej 224, er den centrale vejforbindelse tværs over Hainan; den begynder i Haikou og ender i Sanya i syd. 

Kinas rigsvej 225, er den vestlige halvdel af ringvejen rundt på Hainan; den går fra Haikou i nord via Danzhou og Dongfang til Sanya i syd.

Eksterne henvisninger 

Bypræfekturer
Hainan
Zodiac (film)

Zodiac er en amerikansk film fra 2007 instrueret af David Fincher og baseret på Robert Graysmiths non-fiction bog af samme navn. En Paramount Pictures og Warner Bros. Pictures fælles produktion med stjernerne Jake Gyllenhaal, Mark Ruffalo og Robert Downey Jr..

Zodiac fortæller historien om jagten på en berygtet seriemorder kaldet "Zodiac", der dræbte i og omkring San Francisco Bay Area i slutningen af 1960'erne og begyndelsen af 1970'erne, han efterlader flere ofre i sit kølvand, og håner politiet med brev, med kryptiske bogstaver og ciphers sendt til aviser. Sagen er stadig en af San Franciscos mest berygtede uløste forbrydelser.
Manuskriptforfatter James Vanderbilt, og producer Brad Fischer brugte 18 måneder på at foretage deres egen undersøgelse og forskning i Zodiac morderne.

Rolleliste 

 Robert Graysmith – Jake Gyllenhaal
 Paul Avery – Robert Downey Jr.
 Dave Toschi – Mark Ruffalo
 Bill Armstrong – Anthony Edwards
 Catherine Allen – Jules Bruff
 Melvin Belli – Brian Cox
 Linda Ferrin – Clea DuVall
 Melanie – Chloë Sevigny
 Kathleen John – Ione Skye
 Arthur Leigh Allen – John Carroll Lynch

Eksterne henvisninger 
 

Amerikanske film fra 2007
Film baseret på bøger
Seriemorderfilm
Engelsksprogede film
The Zodiac

The Zodiac er en amerikansk mysterium / psykologisk thriller, horrorfilm fra 2006 baseret på virkelige hændelser i forbindelse med Zodiac Killer, en seriemorder, der var aktiv i og omkring det nordlige Californien i 1960'erne, og som aldrig blev fanget. The Zodiac er instrueret af Alexander Bulkley og skrevet af ham og hans bror, Kelley Bulkley.

Rolleliste
 Justin Chambers som Det. Matt Parish
 Robin Tunney som Laura Parish (Matt Parish kone)
 Rory Culkin som Johnny Parish (Matt og Laura Parish søn)
 Philip Baker Hall som Chief Frank Perkin
 Brian Bloom som Zodiac Killer (stemme)
 Brad Henke som Bill Gregory
 Marty Lindsey som Zodiac Killer. 
 Rex Linn som Jim Martinez
 William Mapother som Dale Coverling

Eksterne henvisninger 
 

Amerikanske film fra 2006
Film baseret på virkelige begivenheder
Seriemorderfilm
Thrillerfilm fra USA
Lena Meyer-Landruts diskografi

Lena Meyer-Landruts diskografi består af fem studiealbum, 20 singler og 19 musikvideoer. Hun vandt Eurovision Song Contest 2010 med sangen "Satellite", som blev udgivet i marts 2010.

Lena Meyer-Landrut begyndte sin sangkarriere efter at have vundet Unser Star für Oslo (Vores stjerne til Oslo), et tv-program til at vælge det tyske bidrag til Eurovision Song Contest 2010. Ved showets finale sang hun sangene "Bee", "Satellite" og "Love Me", og fik i sit hjemland rekorden for at debutere med tre sange på den tyske singlehitliste. "Satellite" debuterede som hit nr. 1 i Tyskland, og er sidenhen blevet tildelt "triple gold". "Satellite" toppede også hitlisterne i Danmark, Finland, Norge, Sverige, Schweiz og European Hot 100. I maj 2010 udgav hun sit første studiealbum, My Cassette Player, som debuterede som nr. 1 på den tyske albumhitliste og som nr. 3 i både Østrig og Schweiz.

Hendes andet album, Good News, blev udgivet den 8. februar 2011. Det debuterede på førstepladsen af den tyske albumhitliste. Sangen "Taken by a Stranger" vandt Unser Song für Deutschland den 18. februar 2011 og blev udgivet som albummets førstesinglel den 22. februar samme år. Hendes tredje album, Stardust, blev udgivet den 12. oktober 2012. Det debuterede som nummer 2 på den tyskel albumhitliste og solgte guld. Forud for albummet udsendte hun singlen "Stardust" som blev udgivet den 21. september 2012. Den debuterede som nummer 2 på den tyske singlehitliste og blev certificeret guld. Hendes fjerde album, Crystal Sky, blev udgivet den 15. maj 2015. Forud for albummet blev singlen "Traffic Lights" udgivet den 1. maj 215. Hendes femte studiealbum Only Love, L blev udgivet den 5. april 2019, og forud for albummet udkom de to singler "Thank You" og "Don't Lie to Me".

Studiealbum

EP'er

Singler

Som primær kunstner

Promotional singler

Som featured kunstner

Andre sange på hitlisterne

Andre optrædender

Musikvideoer

Noter

Referencer

Eksterne henvisninger 
 Officiel hjemmeside
 Lena Meyer-Landrut på Musicbrainz

Meyer-Landrut, Lena diskografi
Diskografi
Arthur og Minimoyserne

Arthur og Minimoyserne er en blanding af tegnefilm og spillefilm baseret på børnebøgerne Arthur et les minimoys / Arthur og Minimoys fra 2002, og efterfølgeren Arthur et la Cité interdite / Arthur og Den Forbudte By fra 2003, skrevet af filmskaber Luc Besson, som også instruerede filmen.

Medvirkende

Referencer

Eksterne henvisninger 
 www.arthuretlesminimoys.com, arkiveret på archive.org.
 

Film instrueret af Luc Besson
Film baseret på bøger
Familiefilm
Franske film fra 2007
Hukommelsesspændvidde

Hukommelsesspændvidde er den udstrækning hvortil en hukommelse er i stand til at bære en række informationsdele, uanset det drejer sig om arbejds-, korttids-, langtids-, fonologisk-, semantisk- eller anden hukommelse. Normalt siges det at man kan have syv enheder ad gangen, "plus-minus to". Denne tese blev 1956 fremsat af den amerikanske psykolog G.A. Miller.

Referencer

Eksterne henvisninger 
 "Hukommelse", omtale af emnet og G.A. Miller – fra Academia.dk
 Test fra NACD, The National Academy for Child Development
 The Magical Number Seven, Plus or Minus Two, "Det magiske nummer syv, plus minus to", om Millers artikel fra 1956 

Kognitionspsykologi
Hukommelse
Rue McClanahan

Rue McClanahan (21. februar 1934 – 3. juni 2010) var en amerikansk Emmy-vindende skuespiller, bedst kendt for sin roller som Vivian Harmon i tv-serien Maude og Blanche Devereaux i Pantertanter. McClanahan døde af et massivt slagtilfælde den 3. Juni 2010.

Filmografi

Film 
 The Rotten Apple (1961)
 Angel's Flight (1965)
 Walk the Angry Beach (1968)
 Hollywood After Dark (1968)
 The Unholy Choice (1968)
 The People Next Door (1970)
 Some of My Best Friends Are... (1971)
 They Might Be Giants (1971)
 The Wickedest Witch (1989)
 Message from Nam (1993)
 A Christmas to Remember (1995)
 Dear God (1996)
 Innocent Victims (Tv film) (1996)
 Annabelle's Wish (1997)
 Out to Sea (1997)
 Starship Troopers (1997)
 The Fighting Temptations (2003)
 Back to You and Me (2005)
 Generation Gap (2008)

Tv 
 Another World ( 1970 – 1971)
 Where the Heart Is (1971 – 1972)
 Hogan's Goat (1971; Tv film)
 All in the Family (1972; 1 episode: "The Bunkers and the Swingers")
 The Rimers of Eldritch (1974; Tv film)
 Maude (1974 – 1978)
 Apple Pie (1978)
 Gimme A Break (1981-1987; 2 episoder)
 Mama's Family som Fran (1983 – 1985)
 Murder, She Wrote (1985; 1 episode: "Murder Takes the Bus")
 Pantertanter (1985 – 1992)
 The Man in the Brown Suit (1989; Tv film)
 Children of the Bride (1990; Tv film)
 Baby of the Bride (1991; Tv film)
 The Dreamer of Oz: The L. Frank Baum Story (Tv film; 1991)
 The Golden Palace (1992 – 1993)
 Mother of the Bride (1993; Tv film)
 Boy Meets World (1993; 1 episode)
 Columbo (1998; 1 episode: "Ashes to Ashes")
 A Saintly Switch (1999; Tv film)
 Safe Harbor (1999; 11 episoder)
 Blue's Clues (1999; 1 episode)
 Ladies Man (2000; 2 episoder)
 Touched By An Angel (2001; 2 episoder)
 Hope & Faith (2005; 1 episode)
 King of the Hill (2007; 1 episode)
 Sordid Lives: The Series (2008; 12 episoder)
 Law & Order (2009; 1 episode)
 Celebrity Ghost Stories
 Tyler Perry's Meet the Browns

Noter

Eksterne henvisninger 

 

Tv-skuespillere fra USA
Emmy-vindere
Skuespillere fra USA
Disney Legends
National Treasure: Book of Secrets

National Treasure: Book of Secrets(titlen National Treasure 2: Book of Secrets på DVD / Blu-ray udgivelse) er en eventyr film fra 2007 og er efterfølgeren til filmen National Treasure fra 2004. Den er instrueret af Jon Turteltaub og produceret af Jerry Bruckheimer.

Rolleliste 
 Nicolas Cage som Ben Gates
 Jon Voight som Patrick Gates
 Diane Kruger som Abigail Chase
 Helen Mirren som Emily Appleton
 Harvey Keitel som Sadusky
 Ed Harris som Jeb Wilkinson
 Bruce Greenwood som USAs præsident
 Justin Bartha som Riley Poole
 Alicia Coppola som Agent Dawes
 Joel Gretsch som Thomas Gates

Eksterne henvisninger 
 

Film fra 2007
Actionfilm fra USA
Medier produceret af Jerry Bruckheimer
Spiderwick Fortællingerne

Spiderwick Fortællingerne er en eventyrfilm fra 2008 baseret på bestseller-børnebøgerne skrevet af Holly Black og Tony DiTerlizzi af samme navn.

Handling 

Efter en skilsmisse flytter Helen og børnene Jared, Simon og Mallory fra New York og langt ud på landet til et hus, Helen har arvet efter sin skøre tante. Børnene har det svært med at være flyttet og at bo på landet, men takket være den mystiske Arthur Spiderwicks efterladte optegnelser over en magisk verden, der eksisterer lige uden for huset, får børnene noget andet at tænke på.

Rolleliste 
 Freddie Highmore – Jared/Simon
 Sarah Bolger – Mallory
 Mary-Louise Parker – Helen Grace
 Martin Short – Thimbletack
 Nick Nolte – Mulgarath/Red Cap
 David Strathairn – Arthur Spiderwick
 Joan Plowright – Tante Lucinda
 Seth Rogen – Hogsqueal
 Andrew McCarthy – Richard Grace
 Tod Fennell – Helen's kollega
 Jeremy Lavalley – Tow Truck driver
 Jordy Benattar – unge Lucinda

Noter

Eksterne henvisninger 
 

Amerikanske film fra 2008
Fantasyfilm fra USA
Film baseret på bøger
Familiefilm fra USA
Fringe (tv-serie)

Fringe er en amerikansk science fiction-serie fra 2008, skabt af J.J. Abrams, Roberto Orci og Alex Kurtzman og produceret af Bad Robot og Warner Bros. Television. Serien handler om den kvindelig FBI agent Olivia Dunham (Anna Torv), der er i et forsøg på at redde sin partner John Scott (Mark Valley) kommer til at samarbejde sammen med den excentriske videnskabsmand Walter Bishop (John Noble) og hans kyniske søn Peter Bishop (Joshua Jackson). Sammen efterforsker de forskellige mystiske fringe begivenheder kaldet "The Pattern" (Mønsteret). I USA havde serien premiere på FOX 9. september 2008.

I Danmark blev serien sendt på kanal 5 indtil midten af sæson 3.

Rolleliste

Episoder

Sæson 1 (2008/2009)

Sæson 2 (2009/2010)

Sæson 3 (2010/2011)

Sæson 4 (2011/2012)

Trivia 
 David Robert Jones er David Bowie's fødenavn.
 I løbet af den første sæson, kunne man finde The Observer i andre FOX programmer. Eksempelvis som tilskuer til American Idol.
 Der er Easter Eggs i hvert afsnt, der giver et hint til den næste episode.

Eksterne henvisninger 
 
 Televisionary Reviews Fringe's Pilot Script 
 Fringepedia - Fringepedia - The FRINGE wiki 

Amerikanske tv-serier fra 2000'erne
Amerikanske tv-serier fra 2010'erne
Tv-programmer fra Fox Broadcasting Company
Anna Torv

Anna Torv (født juni 1979) er en australsk skuespiller bedst kendt for sin rolle som FBI agent Olivia Dunham i tv-serien Fringe..

Filmografi

Noter

Eksterne henvisninger 

 

Skuespillere fra Australien
Personer fra Melbourne
Clare Torry

Clare Torry er en britisk sangerinde som er kendt for sin optræden med sin vokal uden ord på Pink Floyds "The Great Gig in the Sky" på albummet The Dark Side of the Moon fra 1973.

Sangere fra Storbritannien
Pink Floyd
Alex Kurtzman

Alex Kurtzman (født 7. september 1973) er en amerikansk film-og tv-manuskriptforfatter og producer

Film credits

Tv credits 
 Hercules: The Legendary Journeys, forfatter og co-executive producer
 Xena: Warrior Princess, forfatter og co-executive producer
 Jack of All Trades, forfatter og executive producer
 Alias, forfatter og executive producer
 The Secret Service, medskaber, forfatter, executive producer
 Fringe, medskaber, forfatter, executive producer
 Hawaii Five-O, executive proudcer

Noter

Eksterne henvisninger 
 

Manuskriptforfattere fra USA
Modtagere af Golden Raspberry Awards